Peoria (Illinois)

Peoria ye una ciudá del estáu norteamericanu d'Illinois, la mayor de les asitiaes a la vera'l ríu Illinois. La ciudá, que ye la sede alministrativa del condáu de PeoriaFind a county, páxina na web de l'Asociación Nacional de Condaos (NACO)., tenía una población estimada, en 2019, de 109.936 habitantesPoblación estimada de la ciudá de Peoria en 2019, na web de la Oficina del Censu d'Estaos Xuníos.. Ye la ciudá metropolitana del área metropolitana homónima, asitiada nel centru del estáu: abarca los condaos de Marshall, Peoria, Stark, Tazewell y Woodford, y tenía una población, según el censu de 2020, de 402.391 habitantesPoblación del área metropolitana de Peoria en 2020, na web citypopulation.de..

Peoria, fundada en 1691 pol esplorador francés Henri de Tonti, ye considerada como l'asentamientu européu más antiguu del estáuPeoria: The first European settlement in Illinois, na web de la Sociedá Histórica de Peoria.. Conocida orixinalmente col nome de Fort Clark, la ciudá recibió'l so nome actual cuando'l condáu de Peoria organizose en 1825. La ciudá, y el condáu, recibieron el so nome n'honor de la tribu peoria, una de les que formaben parte de la Confederación d'Illinois. La ciudá foi testigu, en 1854, d'un famosu discursu antiesclavista d'Abraham Lincoln escontra la Llei de Kansas-Nebraska, que-y dio un emburrión importante a la so carrera políticaPeoria Speech, October 16, 1854, na web del Serviciu de Parques Nacionales d'Estaos Xuníos, encargáu de la xestión del Lincoln Home National Historic Site..

Peoria tien ún de los principales puertos asitiaos nel ríu Illinois. Al traviés d'elli salen de la rexón los productos agrícolas (maíz, soya) y ganaderos de la so rodiada. Magar que la economía de la ciudá ta abondo diversificada, les tradicionales industries manufactureres de la ciudá siguen siendo perimportantes pa la so economía. Producense nella máquines pa movimientu de tierres, maquinaria agrícola, materiales de construcción, equipamientu eléctricu y productos químicosPeoria, Illinois, entrada na Enciclopedia Británica online.. Hasta 2018 tenía nella la so sede nacional ya mundial la compañía de maquinaria pesada y motores Caterpillar Inc., una de les trenta que componen el índice industrial bursátil Dow Jones. Nesi añu la compañía treslladó la so sede dientru del estáu, concretamente a la ciudá de DeerfieldTangel A, Caterpillar to Move Headquarters to Chicago Suburb of Deerfield, artículu en The Wall Street Journal (19 d'abril de 2017)..

 Ver tamién 

 Referencies 

 Enllaces esternos 

Categoría:Llocalidaes d'Illinois